Zöld levelű gyöngyvirágszál
Zöld levelű gyöngyvirágszál,
Süvegemnél oll vigan áll,
Hej de más van a szivembe,
Bánatvirág nyílik ebbe.

Patyolat ing lobogása,
Czifra suba suhogása,
Mit ér a pengő sarkantyú,
Ha nótája keserű bú.

Nagy a világ, de van vége,
Búmnak se hossza, se széle;
Nincs szeretőm, lettem árva,
Elhagyott a hamis pára.

Csaplárosné, egy kupa bort!
Ha van, a legjobb bakatort;
Iszom világ boszújára,
Magam vigasztalására.

Adjon az ég békeséget,
Hív leányban több bőséget;
S a szeretőt, ki hívtelen;
Verje meg az igaz isten.
Népköltészet